Så stor er prisforskellen på 1.000 kilometer i elbil, benzinbil og dieselbil

Hvor dyrt er det egentlig blevet at køre bil i Danmark lige nu? Det korte svar er, at forskellen mellem elbil og fossilbil er blevet endnu tydeligere. Nye beregninger som FDM har lavet for DR, viser, at det på bare få måneder er blevet markant dyrere at tilbagelægge 1.000 kilometer i både benzin- og dieselbil, mens det i samme periode faktisk er blevet en smule billigere at køre den samme distance i elbil.

Det er især dieselbilen, der stikker af i den forkerte retning. Her er prisen for 1.000 kilometer steget med 267 kroner på bare to måneder. For benzinbilen er stigningen 125 kroner. Elbilen går imod strømmen. Her er prisen i samme periode faldet med 14 kroner.

Hos FDM peger forbrugerøkonom Ilyas Dogru på to afgørende forklaringer. Elbilen er i sig selv langt mere energieffektiv end benzin- og dieselbiler. Samtidig har elpriserne været forholdsvis stabile, blandt andet fordi sol og vind har holdt hånden under det danske elsystem.

Det betyder, at elbilens økonomiske fordel lige nu ikke bare handler om teori eller langsigtede totalomkostninger. Den kan mærkes direkte på prisen for at køre 1.000 kilometer. Således koster det p.t. 993 kroner at køre distancen i en benzinbil, mens det koster bare 322 kroner i en elbil. En forskel på voldsomme 671 kroner.

Forskellen bliver endnu mere interessant, fordi den kommer på et tidspunkt, hvor energipriser ellers er præget af uro. Krigen i Mellemøsten og problemer i den globale olieforsyning har presset prisen på fossile brændstoffer op. Det rammer først og hårdest ved standeren. Og det er præcis derfor, benzin- og dieselbilister nu mærker en langt større økonomisk lussing end elbilister.

Drivmiddel | Januar 2026 | Marts 2026 | Forskel i pris
Elbil hjemme | 336 kroner | 322 kroner | – 14 kroner
Dieselbil | 716 kroner | 983 kroner | 267 kroner
Benzinbil | 868 kroner | 993 kroner | 125 kroner

Kilde: FDM.

Forudsætningerne for FDM’s beregninger er, at en elbil kører 4,5 km/kWh, mens en diesel- og benzinbil kører henholdsvis 18 og 16 km på en liter brændstof.

Beregningerne er dog et øjebliksbillede fra starten af ugen, og priserne kan selvfølgelig ændre sig igen. Men tendensen er svær at overse. Når 1.000 kilometer i fossilbil bliver så meget dyrere på så kort tid, mens elbilen holder skansen, bliver drivmiddel pludselig en endnu vigtigere del af bilvalget.

Har benzinpriserne fået dig til at overveje elbil?

Ja, jeg kigger allerede!Ja, men jeg ser lige tiden anNej, kan ikke undvære fossilbilenNej, har ikke rådJeg har allerede købt en elbilStem

For mange danskere er det netop her, elbilen begynder at give ekstra meget mening. Ikke kun fordi den kan være billigere over tid, men fordi forskellen i de løbende udgifter lige nu vokser synligt. Jo mere man kører, desto mere bliver regnestykket værd at tage alvorligt.

Leder du efter elbil?

Så få hjælp på iNPUTs nye sektion, Elbilguiden, hvor du kan sammenligne elbiler på tværs af mærker og klasser – og finde den model, der passer til dig. Se rækkevidde, batteristørrelse, ladehastighed, pris, bagagerum og meget mere samlet ét sted.

Følg eksempelvis dette link til at finde de billigste elbiler på markedet herhjemme. Elbilguiden er lavet til at give dig overblikket, så du kan vælge rigtigt.

Så stor er prisforskellen på 1.000 kilometer i elbil, benzinbil og dieselbil